**Dieđut ohppiide ja vánhemiidda mo váidit oppalašárvosáni**

**Ingreassa:**

Vuolábealde gávnnat dieđuid das mo sáhtát váidit oppalašárvosáni mearrádusa.

**Sisdoallu:**

## **Maid sáhtát váidit?**

* Sáhtát váidit árvosáni mii lea biddjon fágaide ja ortnegii ja láhttemii. Váidinvuoigatvuohta gusto maid jus it oaččo numerála árvosáni, namalassii IV. Fuomáš ahte *it* sáhte váidit dađistaga árvvoštallama.
* Ovdal go mearridat váidit de ávžžuhat mii du váldit oktavuođa skuvllain ja bivdit vuođuštusa árvosátnái.

## **Gii sáhttá váidit?**

* Oahppiin, dahje vuollel 18-jahkásaš oahppiid fuolaheddjiin, lea vuoigatvuohta váidit.
* Jus leat vuollel 15 jagi, de ferte du fuolaheaddji lea ovttaoaivilis ahte galgabehtet váidit.

**Áigemearri sáddet váidaga**

* Váiddaáigemearri lea 10 beaivvi dan rájes go don dahje du fuolaheaddjit ožžot dieđu árvosáni birra, dahje livččet galgan oažžut dieđu.
* Ođđa áigemearri 10 beaivvi gusto dan rájes go, vejolaččat, leat bivdán ja ožžon čálalaš vuođuštusa iežat oppalašárvosátnái.
* Jođánis váiddaáigemeari birra

**Ná váiddát**

* Čále mii du mielas lea boastut das mo oppalašárvosátni lea biddjon ja manin.
* Vuolláičále váidaga, Jus leat vuollel 15 jagi, de galgá maid fuolaheaddji vuolláičállit.
* Sádde váidaga rektorii dan skuvllas gos vázzát.

## **Mii dáhpáhuvvá go váiddát?**

Skuvla árvvoštallá vuos leat go sii ovttaoaivilis du váidagiin. Jus skuvla mearrida addit alit árvosáni, dahje mearrida ahte galggat oažžut numerála árvosáni IV sadjái, de oaččut vuođuštusa dasa. Dus lea vejolašvuohta váidit ođđa árvosáni.

Jus skuvla ii mieđa du váidagii, de sii sáddejit ášši Stáhtahálddašeaddjái.

Stáhtahálddašeaddji sáhttá hilgut váidaga, duođaštit (bisuhit) árvosáni, dahje fámuhuhttit dan. Stáhtahálddašeaddji árvvoštallá dušše lea go skuvla čuvvon njuolggadusaid mat gusket oppalašárvosáni bidjamii.

* Jus Stáhtahálddašeaddji fámuhuhttá árvosáni muhtun fágas, de sáddejuvvo ášši ruovttoluotta skuvlii ođđasit árvvoštallot. Skuvla mearrida loahpalaš árvosáni. Árvosátni sáhttá bissut rievdakeahttá, loktejuvvot dahje njeidojuvvot.
* Jus Stáhtahálddašeaddji fámuhuhttá mearrádusa IV birra, de geavvá seamma. Ášši sáddejuvvo ruovttoluotta skuvlii ođđasit árvvoštallot. Čuovvovaš njuolggadusat gustojit:
	+ Jus váiddaásahus fámuhuhttá mearrádusa IV birra, go njuolggadusat eai lean čuvvojuvvon, de ferte skuvla bidjat árvosáni.
	+ Jus skuvla mearrida árvosáni go ášši gieđahallo ođđasit, de dat dagaha ođđa váidinvuoigatvuođa. Seamma guoská jus ođđa mearrádus IV birra dahkkojuvvo eará vuođuin go álgoálgosaš mearrádus.
* Jus boahtá váidda árvosáni ektui ortnegis ja láhttemis, de lea Stáhtahálddašeaddji mii mearrida loahpalaš árvosáni.

**Liŋkkat oahpahuslága láhkaásahussii ja priváhtaskuvlla láhkaásahussii gos sáhtát lohkat eanet dieđuid.**

Oahpahuslága láhkaásahus:

* [§ 10-4 Váidit árvosáni mearrideami muhtun fágas | udir.no](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-4-klage-pa-fastsetjing-av-standpunktkarakter-i-fag/)
* [§ 10-5 Váidit mearrádusa ahte ii biddjo loahppaárvosátni muhtun fágas | udir.no](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-5-klage-pa-vedtak-om-ikkje-a-fastsetje-standpunktkarakter-i-fag/),
* [§ 10-6 Váidit oppalaš árvosáni ortnegis ja láhttemis | udir.no](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-6-klage-pa-standpunktkarakter-i-orden-og-i-oppforsel/?merknader=true#ekstra)

Priváhtaskuvllaid láhkaásahus:

* [§ 7-4 Váidit árvosáni mearrideami muhtun fágas | udir.no](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-4-klage-pa-fastsetjing-av-standpunktkarakter-i-fag/)
* [§ 7-5 Váidit mearrádusa ahte ii biddjo loahppaárvosátni muhtun fágas | udir.no](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-5-klage-pa-vedtak-om-ikkje-a-fastsetje-standpunktkarakter-i-fag/?merknader=true#ekstra)
* [§ 7-6 Váidit oppalaš árvosáni ortnegis ja láhttemis | udir.no](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-6-klage-pa-standpunktkarakter-i-orden-og-i-oppforsel/?merknader=true#ekstra)